Nina Stemme
Nina Stemme er en svensk sopran. Nina Stemme er uddannet på Operahögskolan i Stockholm og debuterede i 1989 som Cherubino i Wolfgang Amadeus Mozarts opera Figaros bryllup i Cortona i Italien. 1993 blev hun finalist i Cardiff Singer of the World-konkurrencen og vinder af Plácido Domingos Operalia-konkurrence. 1964 fik hun sin Bayreuth-debut som Freia i Richard Wagners Rhinguldet.
I det følgende årti sang Nina Stemme mest operapartier af Mozart, Giacomo Puccini og Giuseppe Verdi rundt om i Europa og USA; derefter fik hun 2003 sit store gennembrud som Wagner-sanger i rollen som Isolde i Tristan og Isolde i Glyndebourne. Men ud over de store Wagnerpartier som Brünnhilde i Siegfried og Valkyrien står også roller i Richard Strauss- og Verdi-operaer på hendes repertoire som f.ex. Salome, Ariadne og Leonora fra Verdis Skæbnens magt.
2005 indspillede Nina Stemme Tristan og Isolde på en anmelderrost cd med Plácido Domingo som Tristan.
Nina Stemme har fået adskillige priser, blev i 2006 udnævnt til kongelig hofsanger i Sverige og fik i 2008 tildelt medaljen Litteris et artibus af den svenske konge.